Регламент (EС) No 1272/2009 следва да бъдат определени периодите за подаване на тръжни предложения.
 (7)
 В съответствие с член 18, параграф 1 oт Регламент (EС) No 1272/2009 следва да се определи срокът, в рамките на който интервенционните агенции да нотифицират Комисията за всички допустими тръжни предложения.
 (8)
 В интерес на ефикасното администриране, за нотификациите, изпращани до Комисията, държавите членки следва да използват информационните системи съгласно Регламент (ЕО) No 792/2009 на Комисията (5).
 (9)
 Тъй като в кратък срок след публикуването на настоящия регламент интервенционните агенции трябва да уведомят оферентите за закриването на интервенционното изкупуване на фиксирана цена и за коефициента на разпределение, настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Закриване на интервенционното изкупуване на фиксирана цена
 1. Интервенционното изкупуване на обезмаслено мляко на прах на фиксирана цена за интервенционния период, приключващ на 30 септември 2016 г., се закрива.
 Общото количество в офертите за обезмаслено мляко на прах за интервенция, които интервенционните агенции на държавите членки са получили от всеки оферент на 31 март 2016 г., се приема, след като се умножи с коефициент на разпределение 60,09 % и се закръгли надолу до най-близкото число, кратно на 25 kg.
 2. Офертите на фиксирана цена, получени от интервенционните агенции на държавите членки на и след 1 април 2016 г. до 30 септември 2016 г., се отхвърлят.
 Член 2
 Откриване на тръжната процедура
 Интервенционното изкупуване чрез тръжна процедура на обезмаслено мляко на прах над ограничението, посочено в член 3, параграф 1, буква в) oт Регламент (EС) No 1370/2013, е открито до 30 септември 2016 г. при условията, предвидени в дял II, глава I, раздел III от Регламент (EС) No 1272/2009 и в настоящия регламент.
 Член 3
 Подаване на тръжни предложения
 1. Крайният срок за подаване на тръжни предложения по първата индивидуална покана за търг изтича в 12:00 часа (брюкселско време) на 19 април 2016 г.
 Крайният срок за подаване на тръжни предложения по следващите индивидуални покани за търг изтича в 12:00 часа (брюкселско време) на първия и третия вторник от месеца.
 Ако вторник е официален празник, срокът изтича в 12:00 часа (брюкселско време) на предишния работен ден.
 2. Тръжните предложения се подават до одобрените от държавите членки интервенционни агенции (6).
 Член 4
 Нотифициране на Комисията
 Нотифицирането, предвидено в член 18, параграф 1 от Регламент (EС) No 1272/2009, се извършва до 16:00 часа (брюкселско време) на крайните дати за подаване на тръжни предложения, посочени в член 3 от настоящия регламент, в съответствие с Регламент (EО) No 792/2009.
 Чрез дерогация от член 18, параграф 3 от Регламент (EС) No 1272/2009, когато държава членка не нотифицира Комисията за допустимо тръжно предложение в рамките на сроковете, посочени в първа алинея, се смята, че държавата членка е нотифицирала Комисията за нулево количество.
 Член 5
 Влизане в сила
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на